
DĖL GAMINANT IR NAUDOJANT BIODEGALUS, SKYSTUOSIUS BIOPRODUKTUS, BIOMASĖS KURĄ IR LYGINAMĄJĮ IŠKASTINĮ KURĄ IŠMETAMŲ ŠILTNAMIO EFEKTĄ SUKELIANČIŲ DUJŲ POVEIKIO APSKAIČIAVIMO TAISYKLIŲ PAKEITIMO PROJEKTO	


Vadovaudamiesi 2018 m. gruodžio 11 d. Europos Parlamento ir Tarybos direktyvos (ES) 2018/2001 dėl skatinimo naudoti atsinaujinančiųjų išteklių energiją nuostatas, susijusias biodegalų, skystųjų bioproduktų, biomasės kuro ir lyginamojo iškastinio kuro gamybos ir naudojamo metų išmetamo šiltnamio efektą sukeliančių dujų (toliau – ŠESD) kiekio apskaičiavimo reikalavimais, parengėme ir siunčiame derinti Lietuvos Respublikos aplinkos ministro 2011 m. sausio 3 d. įsakymo Nr. D1-2 „Dėl Gaminant ir naudojant biodegalus, skystuosius bioproduktus ir lyginamąjį iškastinį kurą išmetamų šiltnamio efektą sukeliančių dujų poveikio apskaičiavimo taisyklių patvirtinimo“ pakeitimo projektą (toliau – Projektas). Projektu įgyvendinant Europos Parlamento ir Tarybos direktyvos (ES) 2018/2001 31 str., V, VI, VIII priedų nuostatas, daromi šie esminiai pakeitimai:
. Įsakymas dėstomas nauja redakcija.
. Keičiamas įsakymo pavadinimas.
. Gaminant ir naudojant biodegalus, skystuosius bioproduktus ir lyginamąjį iškastinį kurą išmetamų šiltnamio efektą sukeliančių dujų poveikio apskaičiavimo taisyklėse (toliau – Taisyklės) atnaujinamos vartojamos sąvokos.
. Taisyklės papildomos nuostatomis dėl biomasės kuro gaminimo ir naudojimo metu išmetamo ŠESD kiekio apskaičiavimo metodikos.
. Atliekami kiti techniniai pakeitimai.
2018 m. gruodžio 11 d. Europos Parlamento ir Tarybos direktyvos (ES) 2018/2001 ir projekto atitikties lentelė rengiama atsižvelgus į Europos Sąjungos teisės aktų ir Lietuvos Respublikos teisės aktų ir jų projektų atitikties lentelių pildymo rekomendacijų, patvirtintų Europos Teisės departamento prie Lietuvos Respublikos teisingumo ministerijos direktoriaus 2019 m. sausio 24 d. įsakymu Nr. KKK-4, 12.1 papunktį.
Projektu neįgyvendinamos Vyriausybės programos nuostatos.
Priėmus projektą, neigiamų pasekmių nenumatoma.
Priimtas projektas neturės įtakos kriminogeninei situacijai ir korupcijai.
Priimtas projektas neturės įtakos verslo sąlygoms ir jo plėtrai.
Su visuomene konsultuojamasi Projektą paskelbus Lietuvos Respublikos Seimo teisės aktų informacinės sistemos (TAIS) Projektų registravimo posistemėje. Visuomenė pastabas ir pasiūlymus gali teikti TAIS nustatytais terminais.
Prašome pastabas ir pasiūlymus pateikti 10 darbo dienų nuo Projekto paskelbimo TAIS. Negavus argumentuotų pastabų ir pasiūlymų iki nurodyto laiko, bus laikoma, kad Įsakymo projektui pritarta.
PRIDEDAMA:
. Įsakymo projektas, 55 lapai.
. Įsakymo projekto 2018 m. gruodžio 11 d. Europos Parlamento ir Tarybos direktyvos (ES) 2018/2001 atitikties lentelė, 75 lapai.
. Numatomo teisinio reguliavimo poveikio vertinimo pažyma, 1 lapas.

